Guntars Račs

Guntars Račs (dzimis  Liepājā) ir latviešu mūzikas izdevējs, producents, dziesmu autors, mūziķis (bundzinieks) un dzejnieks.Guntars Račs: Mācos no Boba Dilana tekstiem

Apguvis sitamo instrumentu specialitāti Emiļa Melngaiļa Liepājas mūzikas vidusskolā. Bijis redaktors Latvijas Radio raidījumā "Mikrofons". Muzicējis grupās "Neptūns", "Salve", Dzelzs Ceļš, "Jāņa Lūsēna grupa", "Slēģi", "Jauns Mēness". Joprojām muzicē grupā "bet bet". Dibinājis un ieņem vadošus amatus kompānijās "Mikrofona ieraksti" un "Izdevniecība MicRec", kas ir starptautiskās mūzikas izdevēju asociācijas biedri un kompāniju EMI Music Publishing un Sony/ATV partneri Baltijas valstīs. Kopš 2014. gada ir Amerikas Ierakstu Akadēmijas biedrs, ir tiesības balsot par Grammy balvai izvirzītajiem ierakstiem. Kā dziesmu tekstu autors sadarbojies ar daudziem mūzikas autoriem Latvijā, tai skaitā Raimondu Paulu, Jāni Lūsēnu, Uldi Marhilēviču, Ainaru Virgu, Imantu Kalniņu, Tomasu Kleinu, Mārtiņu Braunu. Ieguvis vairākas Mūzikas Ierakstu Gada balvas kā autors un izpildītājs. Vairāku Autortiesību Bezgalības balvu ieguvējs par plašu savu dziesmu izmantojumu Latvijā un pasaulē.

Dziesmas ar Rača vārdiem vairākkārt pārstāvējušas Latviju Eirovīzijas dziesmu konkursā, tostarp "Dziesma par laimi", kas joprojām ir vienīgā latviešu valodā skanējusī dziesma šī konkursa starptautiskajā finālā, kā arī "Cosmos" izpildītā I Hear Your Heart. 2010.gadā uz Oslo devās dziedātāja Aisha ar Jāņa Lūsēna un Guntara Rača dziesmu What For?.

 TV 
 Šovi 
 Gads Šovs Piezīmes Telekanāls 2015—2017 "Supernova" Kā žūrijas loceklis LTV 2016 "Mana dziesma" Kā dalībnieks LTV

 Skatīt arī 
 Mikrofona Ieraksti

 Atsauces 

 Ārējās saites 
 Oficiālā mājaslapa  
 Mikrofona Ierakstu profils

Kategorija:1965. gadā dzimušie
Kategorija:Liepājā dzimušie
Kategorija:Latvijas mūziķi
Kategorija:Latviešu dzejnieki
Kategorija:Latvijas uzņēmēji
Kategorija:Latviešu mūzikas producenti
Kategorija:Latvijas bundzinieki